— Думаю. Вось гэтую мазаіку з паперы я, напрыклад, аформіў як лавец сноў. І цяпер яго можна падвесіць над ложкам дзіцяці. А вось гэты чырвоны самалёцік ужо паспеў зняцца ў рэкламе сотавага аператара. Мае папяровыя батоны выкарыстоўваліся ў афармленні музычнага альбома. Ёсць яшчэ задумкі працаваць у дызайне інтэрера. Вось гэтае белае сэрца, напрыклад, служыць у мяне дома абажурам. Яно зроблена з будаўнічай паперы — даўгавечнага матэрыялу. Каб надаць трываласць сваім вырабам, дадаткова прапітваю іх экалагічнымі лакамі. Была думка заняцца і ювелірнымі ўпрыгажэннямі. Кулон зрабіў, бранзалет на руку. Іх вельмі цяжка складаць. Але пакуль людзі не гатовыя аддаваць вялікія грошы за папяровую біжутэрыю (усміхаецца).